 Ẹṣọ ilẹ Yorùbá Àmọtẹkùn ṣetán láti bẹrẹ iṣẹ káàkiri ilẹ káàrọọ oò jíire Fayemi ni ọjọ kẹsan an, oṣu kinni, ọdun 2020 ni eto naa tawọn gomina mẹfa apa gusu orilẹ-ede Naijiria iwọ oorun ṣe agbakalẹ rẹ yoo bẹrẹ kaakiri ilẹ Yoruba. Gomina Fayemi fi ọrọ ọhun lede ninu ọrọ ọdun tuntun to bawọn eeyan ipinlẹ Ekiti sọ lỌjọru, ọjọ kinni, oṣu kinni, ọdun 2020. Fayemi ṣalaye pe awọn ẹṣọ Amọtẹkun yoo maa ṣe iranwọ fun awọn agbofinro ni gbogbo ipinlẹ mẹfa nilẹ Yoruba. Gomina Ekiti ni ijọba ti ṣetan lati rii wi pe eto daabo gbopọn sii nilẹ Yoruba. O ni lootọọ ni pe iwa ọdaran ko le tan nilẹ patapata, amọ awọn gomina mẹfẹẹfa ti fẹnu ko lati rii wi pe iwa ọdaran dinku kaakiri ilẹ kaarọ o jiire. 2020: Ọdun 2020 yii ko nìí nira fún àwọn tó bá bẹrù Olorun Ẹwẹ, ẹgbẹ OPC atawọn ẹgbẹ ajijagbara mii nilẹ Yoruba ti kepe awọn gomina yii tẹlẹ pe ki wọn fawọn laṣẹ lati ṣiṣẹ pọ pẹlu awọn agbofinro lati gbogun ti awọn janduku to n da rogbodiyan silẹ nilẹ Yoruba. Gomina ipinlẹ Ekiti, Kayode Fayemi ti kede pe gbogbo eto ti to bayii fun ile iṣẹ eto aabo ilẹ Yoruba Amọtẹkun lati bẹrẹ. : Operation Amotẹkun: Ẹṣọ ilẹ Yorùbá Àmọtẹkùn ṣetán láti bẹrẹ iṣẹ káàkiri ilẹ káàrọọ oò jíire 